**La Traición** *(Zrada)* je telenovela z roku 2008 natočená v Bogote na motívy knihy „El Caballero de Rauzán" (Gavalier z Rauzánu) od kolumbijského spisovateľa Felipe Peréza. V hlavných úlohách hrajú Danna García a Mario Cimarro.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Zrada je príbeh poznačený dobou dvojitej morálky, vzhľadu a tajomstiev, určujúcej uberanie sa životov dvoch ľudí, ktorí sa dokážu milovať aj navzdory nepriaznivým okolnostiam.

Hugo de Medina, milionár a jeden z najatraktívnejších mužov v dedine, ukrýva tajomstvo: trpí katalepsiou, chorobou, ktorá spôsobila smrť jeho otca, keď ho pochovali zaživa. Hugo sa desí predstavy, že by takto mohol skončiť aj on.

Tento tajomný muž je považovaný za excentrika, schopného zviesť najkrajšie ženy v krajine a následne ich opustiť. Až kým nespozná Soledad de Obregón, krásnu ženu so strhujúcou povahou, na tú dobu neobvyklou, ktorá dáva prednosť skutočnej láske pred spoločenskými predsudkami a do ktorej sa hlboko zamiluje.

Soledad mu city opätuje, pretože cíti, že Hugo je veľkou láskou jej života a vidiac všetky prekážky, ktoré sú proti nim stavané sa rozhodnú bojovať za svoju lásku a spojiť životy manželstvom.
Soledad zistí, že je tehotná, ale rozhodne sa počkať do svadby, aby túto novinku oznámila Hugovi. Tá sa však už nekoná, pretože Hugo tesne pred ňou utrpí kataleptický záchvat a rovnako ako jeho otec je zaživa pochovaný. To, čoho sa tak bál, sa nakoniec stalo skutočnosťou.

Neočakávane je však Hugo zachránený pred smrťou manželmi Burkeovcami, párikom lotrov nízkeho pôvodu, ktorí sa živia kradnutím a predávaním mŕtvol vedcovi, ktorý na nich vykonáva experimenty.
Keďže Soledad je tehotná, rodina ju prinúti vydať sa za Alcidesa de Medinu, Hugovho brata, ktorý ukrýva svoju neprajnú a závistlivú povahu, a ktorý je do Soledad už veľmi dlho zamilovaný. Alcides, hoci vedel o chorobe, ktorou Hugo trpel, nikomu nič nepovedal ani nič neurobil, práve naopak, využil príležitosť, aby naplánoval svoje manželstvo so Soledad pod zámienkou, aby ju ochránil pred hanbou, ktorú by utŕžila ako slobodná matka.

Keď sa Hugo vráti do dediny, zistí, že Soledad a jeho brat Alcides sú už svoji. Nevediac o jej tehotenstve, nedokáže pochopiť dôvod sobáša a cíti sa podvedený. V tejto chvíli, zachvátený zúrivosťou a bolesťou sľubuje pomstu obom za toľké utrpenie.

Odteraz sa životy Huga a Soledad vyberú rozličnými cestami, plnými veľkých prekážok a konfliktov.

 Opis zápletky alebo rozuzlenia príbehu sa tu končí.

Osoby a obsadenie
-----------------

|
|  |
| **Herec** | **Postava** |
| Mario Cimarro | Hugo de Medina/Alcides de Medina |
| Danna García | Soledad de Obregón |
| Rossana Fernández Maldonado | Beatriz de Linares |
| Salvador del Solar | Arturo de Linares |
| Michelle Vieth | Michelle |
| Virna Flores | Eloísa Renán |
| Harry Geithner | Francisco/Paco/Paquito |
| César Mora | Guillermo Burke |
| Victoria Góngora | Helena Burke |
| Luz Stella Luengas | Esther de Obregón |
| Germán Rojas | Lucas de Obregón |
| Ismael La Rosa | Daniel Von Sirak |
| Flavio Peniche | Boris |
| Natalia Giraldo | Teta Antonia |
| Mónica Franco | Rebeca Montenegro |
| Liliana Salazar | Marina |
| Sergio Gonzalez | Doctor Max |
| Indhira Serrano | Ursula |
| Tiberio Cruz | Hércules |

### Vedľajšie postavy

* Ricardo Saldarriaga
* Diego Camacho
* René Figueroa
* Tommy Vásquez
* Andrés Martínez
* Esmeralda Pinzón
* Tania Falquez
* Bastian Madiedo
* Javier Zapata
* César Vargas
* Óscar González
* Mauricio Bravo
* Sigifredo Vega
* Juan Carlos Bedoya
* Laila Viera
* Luis Fernando Bohórquez
* Alberto Sornosa
* Juan Carlos Arboleda
* Eduardo Carreño
* Diego Giraldo

Produkcia
---------

* **Na motívy knihy** : Felipe Péreza
* **Adaptácia** : José Fernando Pérez
* **Námet** : Roberto Stopello
* **Scenár** : José Fernando Pérez, Claudia Rojas, Aída Naredo a Lina Serrano
* **Výtvarník** : Gabriela Monroy
* **Kamera** : Eduardo Carreño
* **Kostýmy** : Manuel Guerrero
* **Výprava** : César Chaparro
* **Masky** : Alfredo Salamanca
* **Scény v exteriéri** : Alfredo Zamudio
* **Casting** : Joshua Mintz
* **Hlavní kameramani** : César Contreras a Felipe Santoque
* **Hudba** : Nicolás Uribe, Oliver Camargo a José Carlos María
* **Scénická hudba** : Alejandro Díaz
* **Interpreti titulnej piesne** : Salvatore Casandro a Paola Vargas
* **Strih** : Alba Merchan Hamann
* **Produkcia** : Andrés Santamaría
* **Réžia** : Santiago Vargas a Agustín Restrepo
* **Výkonný producent** : Hugo León Ferrer

Verzie
------

* **La traición** je druhý remake telenovely *El caballero de Rauzán* z roku 1978. V hlavných úlohách vystupovali Ronald Ayazo a Judy Henríquez.
* V roku 2000 bol natočený prvý remake s jednoduchým názvom *Rauzán*. V hlavných úlohách sa predstavili Osvaldo Ríos a Susana Torres.

Zdroj
-----

* *Tento článok je čiastočný alebo úplný preklad článku La traición na španielskej Wikipédii (číslo revízie nebolo určené).*